Gummi-Tarzan

For filmen fra 1981, se Gummi-Tarzan (film)

Gummi-Tarzan (dansk Gummi-Tarzan) er ei barnebok fra 1975 av den danske forfatteren Ole Lund Kirkegaard (1940–79). Boka forteller om gutten Ivan Olsen, som blir hundset av gymlæreren, nedvurdert av faren og mobbet av de store guttene. En heks dukker opp, og hjelper Ivan Olsen med å ta hevn.

Boka er illustrert med svart/hvitt-tegninger av forfatteren. Det er forfatterens mest kjente bok, og den er filmet to ganger: i 1981 og i 2012. Boka ble oversatt til norsk i 1978 av Sigvor Ljone Skogaas.

 Handling 
Ivan Olsen opplever i bokas første del flere ydmykelser og nederlag: «i kapitlene 1–5 mislykkes han i tur og orden i lesning, i å hoppe over bukken i gymnastikktimen, i å klatre i trær, i å spille fotball, i å spytte langt, i å sykle. […] Til overmål blir han utsatt for farens forakt fordi han ikke er noe til mannfolk.»Oddvin Alfarnes. «Når vi ler av Gummi-Tarzan» I: Norsklæreren; nr 1, 1998Torstein Johnsrud: Barnebokminne; barnebokkritikk.no, 12. juni 2013

I bokas femte kapittel møter han heksa, og får oppfylt et ønske – at alle hans ønsker skal gå i oppfyllelse. I kapitlene 6–9 blir en del av ydmykelsene fra bokas første del reversert: «Ivan får hevn ved å sette plageåndene i samme underlegne situasjon som han selv vanligvis befinner seg i.» I det tiende og siste kapitlet er imidlertid heksa forsvunnet, og Ivan er tilbake i rollen som underdog.
 Tolkninger 
Boka handler for det første om en gutt «som er svag og underlagt især farens forventninger»Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5; den oppfattes også som en stumfilmaktig situasjonskomikk.Tordis Ørjasæter. Barn og bøker. 2. utgave. Cappelen, 1987. ISBN 82-02-09384-8

Alfarnes utdyper perspektivet rundt situasjonskomikk: «Ivan Olsens problemer kan ikke tas helt på alvor, for boka har eventyrlige trekk, med komisk og absurd vri.» Humoren baserer seg på tre grep: det usannsynlige og ekstraordinære blir framstilt som sjølvsagt og normalt; det konvensjonelle livet blir framstilt som meningstomt og som formålsløse rutiner; og det hverdagslige og sjølsagte blie sett med nye øyne og merkverdiggjort.

Boka blir også lest som en konflikt mellom et stereotypt mannsideal, representert ved Tarzan, og den undergravende, anti-maskuline holdningen som Ivan representerer.Lars Rune Waage. ««Skidt med Tarzan» : Gummi-Tarzan og maskuliniteten» I: L. Selsing (red.) Feministisk teori, kvinne- og kjønnsforskning i Rogaland. (AMS-Varia; 41). Stavanger, 2004

Åsmund Hennig har undersøkt forholdet mellom tekst og tegninger i boka; han konkluderer med at boka ikke er en entydig antimobbekampanje, men at det likevel er «en refleksjon over mobbingens vesen, det vil si hvordan mobbing er en form for sadisme».Åsmund Hennig. «Multimodal makt og frihet: Personframstillinger i Gummi-Tarzan (1975)». I: Barnelitterært forskningstidsskrift / Nordic Journal of ChildLit Aesthetics; Vol. 3, 2012

 Bearbeidelser 
Filmen Gummi-Tarzan (1981) hadde manus og regi av Søren Kragh-Jacobsen. Filmen fikk tre Bodilpriser for henholdsvis beste film, beste mannlige hovedrolle, Otto Brandenburg og beste mannlige birolle, Peter Schrøder. Filmen er senere tatt opp i Danmarks kulturkanons barnekanon.Om Gummi-Tarzan hos Kulturkanonen  Begrunnelse hos Kulturkanonen I filmen blir Ivan Olsen i høyere grad enn i boka framstilt som «hevner og helt», og hans liv blir «skiftevis framstilt som verre og som bedre enn den er i boka. Dette er en viktig grunn til at filmen nærmer seg det sentimentale.»

En musikalversjon, dramatisert av Christian Lange, ble oppført på Sogn og Fjordane Teater i 1986.; BIBSYS En annen musikalversjon, ved Morten Mathiesen, hadde premiere 1. november 2002 i Cirkusbygningen i København.Gummi Tarzan 2002; bt.dk, 1. nov 2002"filmz-vassago": Disney truer Gummi-Tarzan Filmz.dk (28. august 2003) Hentet 28 august 2013 Under forberedelsen til en amatøroppsetning i Førde i 2003 truet Disney med rettssak ettersom de eide Tarzan-navnet.Disney stoggar Gummi-Tarzan NRK (5. desember 2003) Besøkt 28. januar 2016.

Filmen Gummi T (2012) er en 3D-animert versjon av den samme historien, regissert av Michael Hegner.

Den norske utgaven av boka er lest opp som lydbok på Lydbokforlaget av Harald Stoltenberg.

 Referanser 

 Eksterne lenker 
 Gummi-Tarzan i Scenewebarkivet

Kategori:Danske barnebøker
Kategori:Bøker fra 1975
Kategori:Bøker oversatt til norsk